Държавен вестник, бр. 92, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  92
(2) Агенцията уведомява компетентните
органи за установени и невнесени по време на
вътрешния одит задължения на одитираните
обекти към държавата и общините.
(3) Агенцията уведомява органа, упражня-
ващ правата на собственост на държавата и
общините в търговските дружества, за резулта-
тите от извършен вътрешен одит в тях.
Г л а в а  п е т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 41. При упражняването на контролна
дейност по този закон виновните длъжностни
лица от одитираните обекти, ако деянието не
съставлява престъпление, се наказват в след-
ните случаи:
1. за нарушение на нормативен акт, уреждащ
бюджетната, финансово-стопанската и отчет-
ната дейност, ако не е предвидено наказание в
съответния нормативен акт—с глоба от 200 до
1000 лв.;
2. за представяне на справки, декларации и
други документи, в резултат на които неоснова-
телно са получени субсидии, премии и други
суми от бюджета на държавата или общини-
те—с глоба от 200 до 1000 лв.;
3. за непредставяне в определените срокове
на контролните органи на сведения, справки,
декларации и документи по чл. 11, ал. 1, т. 3, 4
и 5—с глоба от 50 до 300 лв.;
4. за представяне на неточни сведения, справ-
ки, декларации и документи по чл. 11, ал. 1, т. 3,
4 и 5—с глоба от 80 до 400 лв.;
5. за неизпълнение на указанията по чл. 39,
т. 1—с глоба от 50 до 1000 лв.;
6. за възпрепятстване на контролните орга-
ни при упражняване на правата им по чл. 11,
ал. 1, т. 1 и 2—с глоба от 50 до 1000 лв.
Чл. 42. Орган или служител на агенцията,
който наруши или не изпълни свое служебно
задължение, или превиши правата си, се наказ-
ва с глоба от 200 до 1000 лв.
Чл. 43. (1) Нарушенията по тази глава се
установяват с актове, съставени от вътрешните
одитори, а наказателните постановления се
издават от директора на агенцията или от упъл-
номощени от него длъжностни лица.
(2) За нарушенията по чл. 41 и 42, установе-
ни от органите на ревизионните дирекции по
чл. 17, ал. 1, актовете се съставят от тези орга-
ни, а наказателните постановления се издават
от съответния министър или от упълномощено
от него длъжностно лице.
(3) Съставянето на актовете, издаването,
обжалването и изпълнението на наказателните
постановления се извършват по реда на Закона
за административните нарушения и наказания.
Чл. 44. Глобите, наложени по този закон,
се събират по реда на Данъчния процесуален
кодекс.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “Одит” е проверката, която включва дейст-
вията по събиране и анализиране на финансова и
нефинансова информация за оценка на управле-
нието на финансовите средства и на отчетността
в одитирания обект с цел подобряването им.
2. “Вътрешен одит” е одитът, извършван от
орган на изпълнителната власт, независим от
одитираните обекти.
3. “Одит на изпълнението” е проверката на
дейностите по планиране, изпълнение и конт-
рол на всички управленски нива с оглед на тях-
ната ефективност, ефикасност и икономичност:
а) “ефективност” е степента на постигане на
целите при съпоставяне на очаквания и дейст-
вителния резултат от дейността;
б) “ефикасност” е съотношението между
действителния резултат и средствата, използ-
вани за постигането му;
в) “икономичност” е свеждането до мини-
мум на разходите за придобиване на ресурси,
необходими за осъществяването на дейността,
при спазване на изискванията за качество.
4. “Финансов одит” е проверката на сметките
и финансовата документация на одитирания обект
с цел да се установи законосъобразността, досто-
верността и редовността на водената счетоводна
отчетност, както и законосъобразността на съби-
рането, съхраняването, управлението, разходва-
нето и отчитането на имуществото.
5. “Одит на системите” е проверката на систе-
мите за финансово управление и контрол на оди-
тирания обект с цел да се установят предимства-
та и недостатъците им и да се определят одитни-
те дейности, които следва да се приложат.
6. “Одит на информационните технологии”
е оценката на компютърната среда, включва-
ща софтуерни продукти и приложения и управ-
ленски системи.
7. “Одитиран обект” е органът или лицето,
програмата, дейността, функцията или проек-
тът, които са обект на одит.
8. “Системи за финансово управление и кон-
трол” са всичките процедури и цялата вътреш-
на организация на планирането, изпълнението
на дейността и осъществяването на вътрешния
контрол, които допринасят за постигане цели-
те на одитирания обект.
9. “Превантивен контрол” е предварителни-
ят контрол, осъществяван от органите на Аген-
цията за държавен вътрешен финансов контрол.
10. “Оценка на риска” е методът за устано-
вяване на зони с потенциално високо ниво на
риск с цел правилно планиране и осъществява-
не на контролната дейност.
11. “Задоволителни гаранции” по чл. 27,
ал. 2 са налице, когато от ръководителя и
главния счетоводител на одитирания обект са
предприети необходимите действия за опти-
мизиране на разходите и за предотвратяване,
разкриване и коригиране на грешки и на неза-
коносъобразни действия.